หุ้นสื่อสารบวกถ้วนหน้า รับข่าว กสทช. เร่งเครื่องประมูล 4G
ADVANC-INTUCH-JAS-TRUE บวกถ้วนหน้า รับข่าว กสทช. เร่งเครื่องประมูล 4G ให้เร็วขึ้น โดยตั้งเป้าให้การประมูลเสร็จสิ้นทั้ง 2 คลื่นความถี่ภายในพ.ย.นี้
8 ต.ค. 2558

ผู้สื่อข่าวรายงานว่า ราคาหุ้นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 10.11 น. ราคาอยู่ที่ 232 บาท บวก 6 บาท หรือ 2.65% สูงสุดที่ 234 บาท ต่ำสุดที่ 228 บาท มูลค่าซื้อขายที่ 540.95 ล้านบาท
ด้านราคาหุ้นบริษัท อินทัช โฮลดิ้งส์ จำกัด (มหาชน) หรือ INTUCH ราคาอยู่ที่ 74.75 บาท บวก 1.50 บาท หรือ 2.05% สูงสุดที่ 74.75 บาท ต่ำสุดที่ 73.75 บาท มูลค่าซื้อขายที่ 364.81 ล้านบาท
ขณะเดียวกันราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ราคาอยู่ที่ 5.60 บาท บวก 0.05 บาท หรือ 0.90% สูงสุดที่ 5.65 บาท ต่ำสุดที่ 5.55 บาท มูลค่าซื้อขายที่ 432.56 ล้านบาท
อีกทั้งราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ราคาอยู่ที่ 9.90 บาท บวก 0.20 บาท หรือ 2.06% สูงสุดที่ 9.95 บาท ต่ำสุดที่ 9.70 บาท มูลค่าซื้อขายที่ 424.10 ล้านบาทขณะที่ดัชนีตลาดหุ้นไทยโดยรวมบวก 0.04%
โดยราคาหุ้นกลุ่มสื่อสารมีการปรับตัวขึ้นในวันนี้ เนื่องจากมีข่าวเกี่ยวกับประเด็นที่ทาง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จะเร่งประมูล 4G ให้เร็วขึ้น จึงส่งผลดีต่อหุ้นกลุ่มดังกล่าว ทั้งนี้ทาง กสทช. เตรียมเดินหน้าประมูล 4G ให้เร็วขึ้น โดยมีการตั้งเป้าให้การประมูลเสร็จเรียบร้อยทั้ง 2 คลื่นความถี่ภายในเดือนพฤศจิกายนนี้
 
บล.ซีไอเอ็มบี (ประเทศไทย) ระบุในบทวิเคราะห์ (8 ต.ค.) สำหรับการเก็งกำไรระยะสั้น แนะนำหุ้นกลุ่ม ICT อย่าง ADVANC และ INTUCH ที่จะได้ประโยชน์จากข่าวการเร่งประมูล 4G วันนี้ ให้แนวรับที่ 1,380-1,388 จุด  และแนวต้านที่ 1,400-1,410 จุด
 